ಯಾರು ಮತ್ತು ಯಾವಾಗ ಕ್ರಿಕೆಟ್‌‌ ಅನ್ನು ಆರಂಭಿಸಿದರು ಎಂಬುದು ಯಾರಿಗೂ ಸಹ ತಿಳಿದಿಲ್ಲ. ಆದರೆ ದೊರೆತಿರುವ ಸುಳುವಿನ ಪ್ರಕಾರ, ಆಗ್ನೇಯ ಇಂಗ್ಲೆಂಡ್‌ನ ಅರಣ್ಯಭಾಗವಾದ ವೆಲ್ಡ್‌ನ ಕೆಂಟ್ ಮತ್ತು ಸಸೆಕ್ಸ್ ಪ್ರಾಂತ್ಯದಲ್ಲಿ ನೆಲೆಸಿದ್ದ ಸ್ಯಾಕ್ಸ್‌ನ್ ಅಥವಾ ನಾರ್ಮನ್‌ ಎಂಬ ಜನಾಂಗದ ಮಕ್ಕಳು ಮೊದಲು ಆಡುತ್ತಿದ್ದರು ಎಂದು ತಿಳಿದುಬರುತ್ತದೆ. ಮಧ್ಯಯುಗದಲ್ಲಿ ವೆಲ್ಡ್ ಪ್ರಾಂತ್ಯವು ಕೃಷಿ ಮತ್ತು ಲೋಹದ ಕೆಲಸಗಳನ್ನು ಮಾಡುತ್ತಿದ್ದ ಜನರಿಂದ ವಾಸಿಸಲ್ಪಟ್ಟಿತ್ತು. ಬಹಳಷ್ಟು ಕಾಲ ಕ್ರಿಕೆಟನ್ನು ಮಕ್ಕಳು ಮಾತ್ರ ಆಡುತ್ತಿದ್ದರು ಎಂಬ ನಂಬಿಕೆ ಸಾಮಾನ್ಯವಾಗಿತ್ತು. ನಿಧಾನವಾಗಿ 17ನೇ ಶತಮಾನದ ಆರಂಭದಿಂದ ದೊಡ್ಡವರು ಸಹ ಕ್ರಿಕೆಟ್ ಆಡಲು ಪ್ರಾರಂಭಿಸಿದರು ಎಂದು ಹೇಳಲಾಗುತ್ತದೆ.

ಕ್ರಿಕೆಟ್ ಆಟವನ್ನು ಮಕ್ಕಳೇ ಕಂಡುಹಿಡಿದರು ಮತ್ತು ಅನೇಕ ತಲೆಮಾರಿನವರೆಗೆ ಮಕ್ಕಳ ಅವಶ್ಯಕ ಆಟವಾಗಿಯೇ ಉಳಿದಿತ್ತು. ದೊಡ್ಡವರ ಭಾಗವಹಿಸುವಿಕೆ 17ನೇ ಶತಮಾನದ ಆರಂಭಕ್ಕೆ ಸ್ವಲ್ಪ ಮೊದಲು ಪ್ರಾರಂಭವಾಯಿತು ಎಂದು ತಿಳಿದುಬರುತ್ತದೆ. ಕ್ರಿಕೆಟ್ ಆಟವು ಚೆಂಡಾಟದಿಂದ ಹುಟ್ಟಿರಬಹುದಾಗಿದೆ, ಚೆಂಡಾಟದ ಕ್ರೀಡೆಯೇ ಕ್ರಿಕೆಟ್‌ಗಿಂತ ಪ್ರಾಚೀನವಾದದ್ದು ಎಂದು ಊಹಿಸಲಾಗಿದೆ. ಈ ಆಟಕ್ಕೆ, ಚೆಂಡು ಗುರಿ ತಲುಪಲು ತಡೆಯೊಡ್ಡುತ್ತ ಅದನ್ನು ಎದುರಿಸುವ ಬ್ಯಾಟ್ಸ್‌ಮನ್‌ನ ಪ್ರವೇಶವಾಗುವುದರೊಂದಿಗೆ ಈ ಆಟ ಹುಟ್ಟಿಕೊಂಡಿತು. ಹುಲ್ಲು-ಹಾಸಿನ (ಹುಲ್ಲುಗಾವಲು) ನೆಲದ ಮೇಲೆ ಈ ಮೊದಲು ಕ್ರಿಕೆಟ್‌‍ ಆಟವನ್ನು ಆಡಲಾಗುತ್ತಿತ್ತು. ಮೊದಲು ಚೆಂಡನ್ನು ಕುರಿಯ ಉಣ್ಣೆಯಿಂದ ತಯಾರಿಸುತ್ತಿದ್ದರು(ಅಥವಾ ಕಲ್ಲಿನಿಂದ ಅಥವಾ ಮರದ ತುಂಡನ್ನು ಚೆಂಡನ್ನಾಗಿ ಬಳಸುತ್ತಿದ್ದರು). ಕೋಲು ಅಥವಾ ದಾಂಡನ್ನು ಬ್ಯಾಟ್‌ ಆಗಿ ಬಳಸುತ್ತಿದ್ದರು. ಸ್ಟೂಲ್‌ ಅಥವಾ ಮರವನ್ನು ವಿಕೆಟ್‌ ಆಗಿ ಬಳಸುತ್ತಿದ್ದರು.

ಮೂಲ
ಕ್ರಿಕೆಟ್‌ ಮತ್ತು ಬಿಕ್ಕಟ್ಟು
ಜೂಜಾಡುವಿಕೆ ಮತ್ತು ಮಾಧ್ಯಮಗಳಲ್ಲಿ ಪ್ರಸಾರ
ಪ್ರತಿ ಒವರ್‌ಗೆ ಇರುವ ಎಸೆತಗಳು